২০১১ বিশ্বকাপের আগে বোর্ড কার্যালয়ের শোভাবর্ধনের জন্য অন্যান্য ট্রফির সঙ্গে আইসিসি ট্রফিও প্রদর্শনীতে রাখার পরিকল্পনা হয়। তখনই ধরা পড়ে, ট্রফিটা বিসিবির কোথাও নেই। এরপর গত বছরের ৯ জুলাই ’৯৭-এর আইসিসি-জয়ী দলকে দেওয়া সংবর্ধনা অনুষ্ঠানের আগে আরেকবার খোঁজ পড়ে ট্রফির। পাওয়া যায়নি তখনো। বাংলাদেশের ক্রিকেট ইতিহাসের উজ্জ্বলতম তারকাদের উপস্থিতিতে আলো-ঝলমলে ওই অনুষ্ঠানে একমাত্র খুঁত ছিল ট্রফির অনুপস্থিতি।